**Samtaler med psykologistuderende, Line**

I efteråret 2025 tilbyder klinikken udviklende og støttende samtaler med en psykologistuderende. Samtalerne tager udgangspunkt i dine ønsker om personlig udvikling og forandring i dit liv. Den studerende, Line, er på det sidste semester af psykologistudiet og altså næsten færdig som psykolog. Line får regelmæssig supervision af mig, som praktikvejleder og autoriseret psykolog.

**Du kan få en tid næsten med det samme og det koster kun 375 kr. for en session på 45 minutter eller 1500 kr. for et forløb på 5 gange á 45 minutter.**

Samtaleforløbet kan være kortere eller længere. Det kan eventuelt være en opfølgning på et behandlingsforløb hos mig, hvor hun kan støtte dig i at bygge videre på og fastholde den ønskede udvikling. For unge kan det at tale med Line være lige i øjenhøjde, da hun selv er ung. Hun arbejder naturligvis under samme regler i forhold til tavshedspligt mm, som jeg gør. Jeg vil i det følgende, lade Line præsentere sig selv.



Mit navn er Line Schrøder Christensen, og jeg er 27 år. Jeg er specialestuderende i psykologi på Aarhus Universitet, og tager praktikken i forbindelse med det afsluttende semester på mit uddannelsesforløb. Jeg har hidtil tilegnet mig al den teoretiske viden på studiet og glæder mig nu til at få lov at anvende teorien i praksis.

Vores samarbejde vil tage udgangspunkt i dine nuværende forudsætninger, ønsker og behov. Under samtalerne vil jeg skabe et trygt og tillidsfuldt rum, hvor vi sammen kan udforske de tanke-, føle- og handlemønstre, som begrænser dig i din tilværelse. Jeg ved, at det kan kræve mod at starte et samtaleforløb, og jeg vil gøre mig umage for at støtte dig i processen gennem empati, nærvær og nysgerrighed. Jeg ser frem til at møde dig lige præcis dér, hvor du er lige nu".

Velkommen til Line 😊. Mange hilsner fra Dorte Engelund, psykolog